Joseph Mercola

Joseph Mercola (født 1954) er en amerikansk alternativ behandler, osteopat og forretningsmann. Han drev i en periode sin behandlingspraksis fra Schaumburg, en forstad utenfor Chicago.Dr. Mercola: Visionary or Quack? Chicago Mag

Mercola har gjort seg bemerket med kontroversielle standpunkter til den etablerte legevitenskapen. Han er motstander av vaksiner og mammografi, og mener også at hiv ikke forårsaker aids. Han har flere ganger mottatt advarsler fra det amerikanske Food and Drug Administration for villedende markedsføring av sine kosttilskudd og diagnosemetoder.

I 2016 inngikk Mercola et forlik etter å ha blitt saksøkt av Federal Trade Commission for villedende markedsføring. Mercola mente at solariumene han solgte forebygget hudkreft snarere enn å øke risikoen. Forliket innebar at han måtte refundere penger til alle som hadde kjøpt hans solariumer samt stanse alt salg. Totalt hadde han omsatt solariumer for 5,3 millioner dollar.

Mercola har også i Norge har fått oppmerksomhet for sitt alternative syn på helse. Solariumskjeden Brun og blid har blant annet promotert hans konklusjon om at sollys og solarium forebygger snarere enn å forårsake hudkreft.Do tanning beds really cause melanoma?  Brun og blidBrun og Blid, uansett?, Jærbladet, 8. april 2013 Også i norske miljøer for alternativ behandling forfektes kostrådene fra Mercola.Sweet Deception Fritt Helsevalg Han har i en årrekke samarbeidet med det norske selskapet NattoPharma som produserer kosttilskudd.

I 2021 rapporterte organisasjonen Center for Countering Digital Hate (CCDH) om at spesielt tolv personer sto for to tredjedeler av spredning av desinformasjon om covid-19 i sosiale medier. Mercola var blant disse tolv som ble kalt «disinformation dozen».

 Bibliografi 
 The No-Grain Diet, 2003
 The Great Bird Flu Hoax, 2006
 Sweet Deception, 2006
 Generation XL : Raising Healthy, Intelligent Kids in a High-Tech, Junk-Food World, 2007
 Freedom at Your Fingertips, 2011

 Referanser 

 Eksterne lenker 


Kategori:Osteopater
Kategori:Personer innen alternativ behandling
Kategori:Vaksinemotstandere fra USA
Kategori:Personer fra Chicago